હાલ વાર્ષિક પરીક્ષાઓ પુરી થઇ છે અને વિદ્યાર્થીઓ નવા સત્રમાં પ્રવેશ મેળવી રહ્યા છે ત્યારે ઘણી ખાનગી શાળાઓ દ્વારા વાલીઓને પોતાની નિર્ધારિત દુકાન કે સ્ટેશનરી માંથી બધું લેવા ફરજ પાડવામાં આવતી હોય છે. . પોરબંદરની ખાનગી શાળાઓ દ્વારા જયારે વિદ્યાર્થી એડમીશન લઇ રહ્યો હોય ત્યારે તેમની શાળાને લગતી જેવી કે સ્કુલ ડ્રેસ, પુસ્તકો, નવનીતો,સ્વાધ્યાયપોથી વગેરે જેવી વસ્તુઓ શાળા દ્વારા જે નક્કી કરવામાં આવેલ હોય તે જ દુકાનમાંથી લેવાનો આગ્રહ કરતા હોય છે, જેમના ભાવો વાલીઓને પરવડે તેમ ના હોવા છતાં તેમને ત્યાંથી લેવાની ફરજ પાડવામાં આવતી હોય છે, વાલીઓની ફરિયાદ મુજબ આ બાબત એન એસ યુ આઈ ના ધ્યાનમાં આવતા આવેદનરૂપે રજૂઆત કરી છે અને જેટલી પણ આવી ખાનગી શાળાઓ દ્વારા વાલીઓને ફરજ પાડવામાં આવે છે તેમની સામે તાત્કાલિક ધોરણે કોઈ પગલા લઇ તેમને નોટીસ ફટકારવામાં આવે અન્યથા વાલીઓને સાથે રાખી અમોને આવી સ્કૂલો સામે ગાંધી ચિંધ્યા માર્ગે આંદોલન કરવાની ફરજ પડશે.